ภูมิปัญญาผลิตนวัตกรรมสาธารณสุขพื้นบ้าน
สำนักข่าว กรมประชาสัมพันธ์,นางกัญญาฉัตร แท่งทอง ประธานอาสาสมัครพัฒนาสังคมและความมั่นคงของมนุษย์จังหวัดพะเยา เปิดเผยว่า ในการประชุมเชิงปฏิบัติการแลกเปลี่ยนเรียนรู้ประสบการณ์การทำงานเพื่อพัฒนาสังคม ชุมชนให้น่าอยู่ มีหลายหน่วยงานที่ดูแลสนับสนุนและส่งเสริมงานอาสาสมัคร มีอาสาสมัครที่อยู่ในชุมชน/ท้องถิ่น หลากหลายประเภท และปฏิบัติงานหลากหลายด้าน นำผลงานอันเป็นประโยชน์สู่สาธารณชน โดยสมาคมคนจิตอาสา ต.บ้านต๋อม อ.เมืองพะเยา นำเครื่องกายภาพบำบัดสำหรับผู้พิการ โดยทำจากวัสดุเหลือใช้ เช่น รถเข็นคนไข้ และขวดน้ำพลาสติก มาประดิษฐ์เป็นเครื่องกายภาพบำบัดที่มีประสิทธิภาพ,ขณะที่นายสุวรณ วงเรื่อง นายกสมาคมอาสาสมัครสาธารณสุขประจำหมู่บ้าน หรือ อสม.จังหวัดพะเยา กล่าวว่า การประดิษฐ์เครื่องกายภาพดังกล่าว มีแนวคิดเนื่องจากในหมู่บ้านมีคนพิการที่ไม่สามารถช่วยเหลือตนเองได้ และทางหน่วยงานราชการก็ส่งเสริมให้ อสม.คิดประดิษฐ์ เพื่อลดค่าใช้จ่ายจากการไปซื้อเครื่องมือในท้องตลาด คนไข้สามารถออกกำลังได้ทั้งขาและแขน อีกทั้งสามารถเคลื่อนที่ได้ เพื่อเป็นการเปลี่ยนบรรยากาศสำหรับผู้ป่วยด้วย แต่ต้องใช้ญาติเป็นผู้เข็น เพราะหากใช้แรงปั่นจากผู้ป่วยเองจะไม่สามารถเคลื่อนได้ เนื่องจากแรงปั่นอาจไม่พอ โดยเครื่องบำบัดดังกล่าว ได้นำไปใช้กับผู้ป่วยหลายราย แต่ละรายก็มีอาการดีขึ้นสามารถช่วยเหลือตัวเองได้ ทำให้สุขภาพผู้ป่วยดีขึ้นอย่างน่าพอใจ ทั้งนี้ หากผู้ใดจะนำไปทำเพื่อนำไปใช้ ก็สามารถนำไปผลิตด้วยตนเองได้ไม่สงวนลิขสิทธิ์,นอกจากนี้ ได้มีการนำนวัตกรรมด้านการป้องกันและรักษาสุขภาพมาแสดงด้วย เช่น เครื่องแจ้งเตือนการกำจัดลูกน้ำยุงลายที่นำมาใช้ในหมู่บ้านแล้วส่งผลให้คนในหมู่บ้าน ต.บ้านต๋อม อ.เมืองพะเยา ปราศจากโรคไข้เลือดออกมานานกว่า 15 ปี ซึ่งถือว่าประสบผลสำเร็จดีเยี่ยม และยังมีเครื่องลดไขมันหน้าท้อง รวมถึงเครื่องรักษาอาการปวดหลัง ซึ่งทั้งหมดนี้ เป็นการค้นคิดประดิษฐ์ขึ้นมาจากคนจิตอาสาจังหวัดพะเยา ที่ใช้ภูมิความรู้แบบภูมิปัญญาชาวบ้าน นำไปสู่การลงมือสร้างและได้ผลออกมาอย่างน่าพอใจ.
นางกัญญาฉัตร แท่งทอง ประธานอาสาสมัครพัฒนาสังคมและความมั่นคงของมนุษย์จังหวัดพะเยา เปิดเผยว่า ในการประชุมเชิงปฏิบัติการแลกเปลี่ยนเรียนรู้ประสบการณ์การทำงานเพื่อพัฒนาสังคม ชุมชนให้น่าอยู่
กัญญาฉัตร แท่งทอง,นวัตกรรมสาธารณสุข,พะเยา,เครื่องกายภาพบำบัด,รถเข็นคนไข้,ประดิษฐ์เครื่องกายภาพ,สุวรณ วงเรื่อง,เครื่องแจ้งเตือนการกำจัดลูกน้ำ,ข่าว,ไทยรัฐออนไลน์,ข่าวทั่วไทย